Hei! Tervetuloa katsomaan ohjelmaa: "Sanaa naisilta."
Olen Jasmin Saari. Tänään puhun siitä, kuinka sinä olet tärkeä!
Kuinka paikkasi Kristuksen ruumiissa on tärkeä.
Kun sain tämän sanoman Jumalalta, -
niin Jumala havainnollisti tätä otsikkoa minulle, -
näyttämällä minulle kolmionmuotoisen kuvan.
Ikään kuin kolmionmuotoisen kuvan.
Jokainen kolmion kärjistä kuvasti yhtä numeroa.
Voi kuulostaa vaikealta tässä vaiheessa.
Helpottaa jos visualisoit tai piirrät paperille.
Kaikki kolmion kulmat ovat "otsikoitu" seuraavalla tavalla: -
Ykkönen on, että ymmärrät paikkasi ja asemasi Kristuksen ruumiissa.
Kakkonen siellä kolmiossa on, että johtajat hyväksyvät, -
ymmärtävät paikkasi Kristuksen ruumiissa.
Kolmas kulma kolmiossa on, että muut Kristuksen ruumiissa olevat -
ymmärtävät paikkasi Kristuksen ruumiissa.
Lähdetään avaamaan näitä kolmea pistettä -
tässä kuvitteellisessa kolmiossa.
Aloitetaan ykkösestä eli siitä, että sinä ymmärrät -
asemasi ja paikkasi Kristuksessa.
Efesolaiskirjeen 4:11-12 ja jae 16.
Tämä osa, nämä jakeet Raamatusta, puhuvat minulle siitä, -
että koko Kristuksen ruumis - sen jokainen osa - on kutsuttu.
Jokaisella on jokin tehtävä, jokaista tarvitaan.
Ennen maailman luomista, Jumalalla oli mielessään juuri sinut.
Kun astuit Jumalan valtakuntaan, niin Jumala ajatteli: -
"Nyt voin asettaa tämän ihmisen siihen kutsuun -
jonka olen juuri hänen varalleen ajatellut."
Jos ajatellaan esimerkiksi orkesteria.
Siinä on vaikkapa rumpali, saksofonisti, viulisti -
ja he soittavat yhdessä.
Kun laitetaan säveliä yhteen, tulee hienoa musiikkia -
ja kaikki kuulostaa hyvältä.
Sitten sinulla on kyky: osaat soittaa ksylofonia.
Kun sitten lisätään siihen orkesteriin ksylofoni, -
niin se tuo lisää siihen musiikkiin.
Se antaa uuden, kauniin sävyn siihen soitettavaan kappaleeseen.
Silloin kun soitat ksylofonia, et sano sille, joka soittaa rumpuja:-
"Sinun pitää soittaa tätä ksylofonia."
Ei, vaan hänellä on rummut - sinulla ksylofoni.
Jokainen siis hoitaa oman osansa, jokaisella on oma instrumenttinsa.
Ihan nopeasti kerron omasta historiastani sen verran, -
että kun tulin uskoon, niin jo varhaisessa vaiheessa ymmärsin, -
etten halua olla mikään vapaamatkustaja.
Haluan tehdä töitä Kristuksen ruumiin hyväksi, palvella Jumalaa.
Minulla oli oma työni, mutta halusin myös tehdä jotain -
Jumalan valtakunnan hyväksi.
Sattumalta kävi hauska tapahtuma, että TV7:n toimitusjohtaja -
Martti Ojares vieraili seurakuntamme joulujuhlassa.
Nappasin häntä hihasta ja kerroin millainen olen.
Kysyin, "onko kanavallanne minulle käyttöä?"
Siitä lähti yhteinen taival TV 7:n kanssa.
Sain tehdä asioita, kokea että olen käytössä Jumalan valtakunnassa.
Saan kantaa oman korteni kekoon.
Minulle oli hyvin tärkeää ymmärtää, että kuulun Kristuksen ruumiiseen.
Teen oman osani. Minulla on asema. Minulla on paikka.
Tehtävä, mitä olen tehnyt Kristuksen ruumiissa, -
on vuosien varrella hieman muuttunut, mutta koen, että minua tarvitaan.
Voin kantaa korteni kekoon.
Tähän sopii erittäin hyvin eräs Raamatunpaikka.
Tiedän kyllä, että itse asiassa tässä puhutaan rahavaroista, -
mutta mielestäni sitä voi soveltaa tähän alueeseen.
Toinen Korinttolaiskirje, 8:13-14
Ei ole tarkoitus, että Kristuksen ruumiissa osa porukasta -
tekee paljon töitä ja osa ei osallistu oikein millään tavalla.
Vaan kaikki työntekijät yhdessä, siinä Kristuksen ruumiissa, -
siunaavat toisiaan, jotta se olisi tasapuolista.
Jokaista meistä tarvitaan.
On totta, että olemme seuratoimissa tottuneet siihen, -
että siellä on "sisar super-säpinä" -
ja hän on niin paljon ja uutterasti mukana eri asioissa.
Sitten siellä on "veli veto-mestari". He ovat korvia myöten työn touhussa!
Mutta he ovat rasittuneita!
Sitten on joku toinen ihminen.
Ehkä sinä koet, että sinulla on paljolti aikaa.
Sinä voit antaa oman osuutesi. Silloin syntyy tasaus.
Silloin "sisar super-säpinän" ja "veli veto-mestarin," -
ei tarvitse raataa niin kovasti, vaan syntyy tasaus.
Voitte yhdessä tehdä töitä, Jumalan valtakunnan hyväksi.
Sitten mennään numeroon kaksi siinä kolmiossa.
Kolmiossa oli numero kaksi, eli johtajat hyväksyvät sinut.
Se on myös tärkeää.
Tämä ei ole niin paljon ohjeistusta johtajille, vaan sinulle, -
ymmärtääksesi, että sinun tulee saada johtajilta valtuutus.
Jumala on asettanut seurakuntaan johtajat, -
jolloin asiat etenevät niin, että johtajat hyväksyvät -
meidät tekemään asioita, joihin Jumala on meidät kutsunut.
Ensimmäinen Timoteuksen kirje 4:14
Ajatellaan tätä lopusta alkuun päin, niin se on ymmärrettävämpi.
Ensiksi Jumala puhui vanhimmille, että Timoteuksella on kutsu.
Hänelle annetaan lahjoja, ja se on Jumalan sydämeltä lähtöisin.
Jumala puhui vanhimmille, ja he kuuliaisesti laittoivat kätensä -
Timoteuksen päälle, joka sai Jumalan lahjan kättenpäällepanemisen kautta.
Tässä tapahtui oikeanlainen auktoriteettijärjestys: -
ensin Jumalalta vanhimmille, sitten he valtuuttivat Timoteuksen.
Tällä tavalla se voi toimia seurakunnassa tänäkin päivänä.
On hyvin tärkeää, että johtajat tunnistavat kutsut laumassaan.
Tunnistavat, mihin laumansa jäsenet ovat kykeneviä, valtuuttaen heidät.
Jokaisen meistä, jotka olemme laumassa mukana, -
tulee odottaa sitä, että johtajat meidät valtuuttavat.
Niinhän myös Vanhassa testamentissa Elia kutsui Elisan, -
heittämällä viittansa tämän päälle, yhteisen taipaleensa alkaessa.
Sitten oli se kolmas pointti tässä kolmiossa.
Muiden pitää tunnistaa sinut Kristuksen ruumiin jäseneksi.
Voimme ajatella: minua ja johtajia tarvitaan, -
mutta myös naapuria tarvitaan.
Naapuri voi ajatella, että myös minua tarvitaan.
Yksi, mikä saattaa tässä asiassa vastustaa, -
löytyy 1. Pietarin kirjeen 2. luvusta, jakeesta 1: -
Kateus saattaa johtaa siihen, että halutessani tehdä -
tiettyä asiaa, en halua toisen tekevän sitä, -
mihin minut on uskottu - mikä tehtävä minulle on annettu.
Silloin on muistettava, että Jumala on niin paljon suurempi.
Hänen valtakunnassaan riittää töitä meille kaikille.
Jumalan kutsuttua sinut, hän antaa sinulle ainutlaatuisen tehtävän.
Jumalan kutsuessa toisen ihmisen, hänen tehtävänsä on ainutlaatuinen.
Siitä ei tarvitse kiistellä, kumpi mitäkin tekee.
Kun kuuntelet Jumalan ääntä, teet sitä, mihin sinut on kutsuttu -
seisot juuri sillä paikalla, mihin Jumala on sinut asettanut.
Voit ajatella, että kukaan ei voi viedä paikkaasi, -
etkä sinä voi viedä toisen paikkaa.
Vanhasta testamentista, Hesekielin kirjasta, -
löytyy muurinaukosta puhuva kohta. Hesekiel 22:30 -
Hyvä asia on se, että me olemme seurakunnassa yhdessä, -
sinä ja minä - ja olemme löytäneet oman paikkamme muurinaukosta.
Minä seison omassani ja sinä omassasi.
Meidän ei tarvitse ahtautua samaan muurinaukkoon.
Meillä on oma paikka. Vastaamme Jumalalle siitä, -
että teemme juuri sitä työtä, mihin Jumala on minut kutsunut.
Haluaisin tässä lopuksi rukoilla sinun puolestasi, -
erityisesti jos koit, että tämä sanoma kosketti sinua -
ja haluaisit löytää oman paikkasi Kristuksen ruumiissa.
Kiitos rakas Taivaan Isä, että olet kutsunut meistä jokaisen.
Olet kutsunut meidät nimeltä.
Sinulla on tarkoitus, kutsu ja paikka, meistä jokaiselle.
Sinulla on tehtäviä jokaiselle, joka haluaa palvella Sinua.
Isä, rukoilen niiden puolesta, jotka katsovat ohjelmaa -
ja huokaavat puoleesi, että mitä voisin tehdä.
Puhu heidän henkeensä. Nosta heidän ajatuksiinsa asioita, -
joita he osaisivat tehdä, ja antaa oman osuutensa, -
Jumala, sinun valtakuntasi hyväksi.
Kiitos Isä, että Sinulla on jokaista varten oma paikkansa.
Jokainen on ainutlaatuinen.
Jokainen meistä on tärkeä. Jokaisella on oma tehtävänsä.
Anna meidän rakentua yhdessä isoksi rakennukseksi, -
tuottaa kunniaa Sinulle ja viedä valtakuntaasi eteenpäin.
Kiitos Isä, Jeesuksen nimessä.
Haluan vielä siunata sinua. Kiitos, että olet katsonut ohjelmaa.
Jos koet, että sinulla on jotain sairautta tällä hetkellä: -
Laita käsi kipeän paikan päälle ja julista: -
Tulkoon terveys, Jeesuksen nimessä.
Nähdään ensi kerralla.
Tekstitys: Sinikka Martikkala